
Szennyvíztisztító telepek tisztítási hatásfokának összehasonlítása különböző kémiai paraméterek vizsgálata alapján

Az általam vizsgált két szennyvíztelepen az alkalmazott tisztítási technológia közel azonos, de a telepekre érkező szennyvizek mennyisége és minősége is lényeges eltérést mutat.
Az alapvetően kifogástalanul működő Nyíregyházi Szennyvíztisztító Telep működését nyári szezonban a konzervüzemi szennyvizek magas szerves-anyag tartalma zavarja, de ennek ellenére a tisztított szennyvíz valamennyi paramétere megfelel a jogszabályi előírásoknak
Nem mondható el ugyanez a Nyírbogdányi Szennyvíztisztító Telep esetén, ahol az ammónia eltávolítás hatásfoka nem megfelelő. A tisztított szennyvíz ammónia tartalma tartósan, de különösen a téli időszakban határérték fölött van. Jelentős javulást a telep átalakítása fog jelenteni.
A grafikonokban mutatkozó kisebb ingadozások elemzése további vizsgálatot igényelne.
A meglévő szennyvíztisztítási technológiákat folyamatosan fejleszteni kell, mert a kibocsátási határértékek egyre szigorodnak, ill. várható, hogy újabb paraméterek vizsgálata (gyógyszermaradványok, hormonok stb.) válik kötelezővé.
A közcsatornába szennyvizet bocsátó ipari fogyasztóknak is érezniük kell a felelősségüket a környezet megóvásában. A környezetvédelmi hatóságok szerepe pedig az, hogy követeljék meg határozottabban az előtisztítók létesítését és hatékony üzemeltetését.
A dolgozat elkészítését a TÁMOP--4.2.2/B-10/-1-2010-0024 számú pályázat támogatta.



